Nafarroako Parlamentuko Mahaiak, 2020ko otsailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, otsailaren 16an, “ETAk bortxaz lekualdatuen eta gizateriaren aurkako bere krimenen biktima guztien oroitzapen-eguneko” ekitaldian Nafarroako Gobernuak izan zuen ordezkaritza instituzionalari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehen lehendakariorde Javier Remírezek Osoko Bilkuran ahoz erantzun dezan:

2015ean, otsailaren 11 ETAk bortxaz lekualdatuen eta gizateriaren aurkako bere krimenen biktima guztien oroitzapen-eguna izendatu zuen Nafarroako Parlamentuak. Horren karietara aurtengo otsailaren 16an egin zen ekitaldian Nafarroako Gobernuaren ordezkaritza instituzionala egoteak zer edo nor gutxiagotzen ahal zuen?

Iruñean, 2020ko otsailaren 20an

Foru parlamentaria: José Suárez Benito